ዶክተር ያቆብ፡- ኣተዓባብያና ብዙሕ ጽልዋ ኣለዎ፤ ጽልውኡ ግን፡ ካብ ሰብ ናብ ሰብ፣ ካብ ባህሊ ናብ ባህሊ፣ ካብ ሃገር ናብ ሃገር ክፈላለ ይኽእል እዩ። እንድሕር ሓንቲ ሃገር ንነዊሕ ዓመታት ብኵናት ተረሚሳ፡ ፖለቲካዊ ጸቕጢ፣ ዓመጽን ምስኡ ዝተሓሓዝ ሽግራትን ኣብታ ሃገር እንተሃልዩ፡ ብቐጥታ ይኹን ብተዘዋዋሪ ንኹነታት ናይቲ ህዝቢ ይጸልዎ እዩ። ናይ ኤርትራውያን ክንርእዮ እንከለና፡ እዚ ህዝቢ ብተወራራሲ ስንባደ (generational trauma) ክጥቃዕ ዝጸንሐ ሕብረተሰብ እዩ። ብመግዛእትን ካልእ ፖለቲካውን ተፈጥሮኣውን ሽግራትን፡ ንወሎዶታት ክጥቃዕ ዝጸንሐ ህዝቢ ስለ ዝኾነ፡ እዚ ኣብ ኣተሓሳስባናን ኣረኣእያናን ብዙሕ ጽልዋ'ዩ ዘለዎ። ዝበዝሕ ኣካይዳ ኤርትራዊ፡ ህይወቱ ንምድሓንን ንስረትን እዩ። ኣብዚ ኣካይዳ ናይታ ሃገር'ውን ጽልዋ ኣለዎ። "ሃገራዊ ኣገልግሎት ቀልጢፉ ዝውዳእ መሲሉና ነይሩ" ምንጪ ስእሊ, DOCTOR YACOB TEWELDE መግለጺ ስእሊ, ዶክተር ያቆብ ተወልደ ቢቢሲ፡ ቆልዓ ብኸመይ ምስ ዝዓቢ'ዩ እቲ ዝድለ እወንታዊ ውጽኢት ዝህብ?
